Document ID: 32005R0930

KOMISIJAS REGULA (EK) Nr. 930/2005
(2005. gada 6. jūnijs),
ar ko groza I, II, III, V, VII un VIII pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1), un jo īpaši tās 19. pantu,
tā kā:
(1)
Kopīgie noteikumi konkrētu tekstilizstrādājumu importam no trešām valstīm jāatjaunina, lai tiktu ņemti vērā vairāki neseni notikumi.
(2)
Padome ar Lēmumu 2005/272/EK (2) apstiprinājusi nolīguma noslēgšanu starp Eiropas Kopienu un Serbijas Republiku par tekstilizstrādājumu tirdzniecību.
(3)
Padome ar Lēmumu 2005/244/EK (3) apstiprinājusi nolīguma noslēgšanu starp Vjetnamas Sociālistiskās Republikas valdību un Eiropas Kopienu par piekļuvi tirgum. Pamatojoties uz minēta nolīguma 1. pantu, tiks atceltas pašreizējās kvotas Vjetnamai; tātad jāatceļ arī divkāršā pārbaude visās tekstilizstrādājumu kategorijās.
(4)
Ar Komisijas Regulu (EK) Nr. 1810/2004 (4) ir izdarīti grozījumi Kombinētajā nomenklatūrā saskaņā ar Padomes Regulu (EEK) Nr. 2658/87 (5), un tos piemēro no 2005. gada 1. janvāra. Šie grozījumi skar arī konkrētus kodus, kas minēti Regulas (EEK) Nr. 3030/93 I pielikumā.
(5)
Tādēļ jāizdara attiecīgi grozījumi Regulā (EEK) Nr. 3030/93.
(6)
Šajā regulā paredzētie pasākumi atbilst atzinumam, ko sniegusi Tekstilpreču komiteja, kura izveidota saskaņā ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Regulas (EEK) Nr. 3030/93 I, II, III, V, VII un VII pielikumu groza, kā noteikts šīs regulas pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Noteikumus, kas attiecas uz Serbijas Republiku, piemēro no 2005. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 6. jūnijā

Labels: 18
3
1